Denná téma: Ovocie a zelenina
Cieľ a zameranie aktivity:  Kognitívny: Vymenovať druhy ovocia a zeleniny. Vedieť    povedať význam pestovania zeleniny a rozdiel medzi zeleninou a ovocím.
                                                 Afektívny: Tešiť sa z činnosti a byť fér play voči spolužiakom.

                                           Psychomotorický: Poznať druhy ovocia a zeleniny podľa skutočného názoru, podľa hmatu  a na obrázku. Správne zaspievať pieseň.

Vyučovací predmet: Vecné učenie – 3.r. – Vyučovacia téma:  Ovocný a zeleninový sad, Jeseň na poli

                                    Vlastiveda – 4.r. + 6.r. – Vyučovacia téma: Ovocie a zelenina

Medzipredmetové vzťahy: Matematika, Slovenský jazyk, Hudobná výchova, Pracovné vyučovanie, výtvarná výchova

Pomôcky: ppt prezentácie, ovocie, zelenina, Pipo (maňuška), šatka, interaktívna hra na tabuľu,  pracovné listy, letáky, nožnice, lepidlo, baliaci papier

Príprava: 
· Pred samotným konaním súťažnej témy, bolo potrebné spolu so žiakmi, zopakovať si učivo o druhoch ovocia a zeleniny, o pestovaní zeleniny pre jej koreň, plod, list, zopakovať rozdiel medzi ovocným a zeleninovým sadom

· Pedagóg si musel vopred premyslieť zaujímavé aktivity a činnosti, pripraviť potrebné ppt. prezentácie, vymyslieť správnu motiváciu žiakov, nájsť rôzne zaujímavé hry, zozbierať potrebné množstvo letákov, nachystať pracovné listy pre žiakov, aj pesničku
Postup / realizácia: 

Motivácia: predstavenie červíka Pipa, jeho príhovor, úvod do problematiky dňa, oboznámenia sa s cieľom denných aktivít

Hlavná časť: pomocou prezentácie náučný výklad problematiky - poznávanie druhov ovocia a zeleniny, rozdiel medzi ovocím a zeleninou, prečo pestujeme zeleninu, čím je pre ľudí ovocie a zelenina prospešné

· Určovanie a pomenovanie ovocia a zeleniny názorne, neskôr hmatom formou hry Slepá baba, pomocou obrázkov i  pomocou hádaniek

Fixácia: interaktívne hry pexeso s obrázkami ovocia a zeleniny, počítanie matematických príkladov, osemsmerovka, spievanie piesne o Mandarínke Darinke

Záver: maľovanie pracovných listov s obrázkami ovocie a zeleniny, následné strihanie, hľadanie zeleniny a ovocia v reklamných letákoch ich vystrihovanie a lepenie na spoločný zeleninovo – ovocný strom
Zhrnutie: žiaci sa mohli naučiť rôzne druhy zeleniny a ovocia, ktoré ešte nepoznali a nemali možnosť ani vidieť. Upevnili si učivo o ovocnom a zeleninovom sade a naučili sa, prečo je jedenie, ale aj pestovanie zeleniny a ovocie pre ľudí prospešné. 

Prílohy: 
· Pozn. prílohy sú v zmenšenej forme

